ตามหัวข้อเลยครับ แต่ไม่มีอาการเจ็บปวกหรืออาการร่วมอย่างอื่นเลยนะครับมีแค่น้ำอสุจิที่แปลกๆ
สวัสดีค่ะ น้ำอสุจิที่เป็นสีเหลือง และมีก้อนสีน้ำตาลออกมา ถือว่าเป็นน้ำอสุจิที่มีลักษณะผิดปกติไป โดยอาจเกิดจากสาเหตุ เช่น- ท่อปัสสาวะ หรือ กระเพาะปัสสาวะอักเสบจากการติดเชื้อ ซึ่งอาจเป็นเชื้อแบคทีเรียทั่วไป หรือเชื้อโรคติดต่อทางเพศสัมพันธ์ เช่น หนองในแท้ หนองในเทียม เป็นต้น ซึ่งมักจะมีอาการผิดปกติอื่นๆ ร่วมด้วย เช่น ปัสสาวะบ่อย ปัสสาวะขัด ปัสสาวะขุ่น มีน้ำหรือหนองไหลจากท่อปัสสาวะ เป็นต้น- มีนิ่วในกระเพาะปัสสาวะ ก้อนเนื้อและมะเร็งกระเพาะปัสสาวะ- ต่อมลูกหมากโต มะเร็งต่อมลูกหมาก- อัณฑะอักเสบ (orchitis) หรืออัณฑะอักเสบร่วมกับท่อนำน้ำเชื้ออักเสบ (epididymitis) ซึ่งอาจเกิดจากเชื้อไวรัสที่ทำให้เกิดโรคคางทูม หรือเชื้อแบคทีเรียที่เป็นโรคติดต่อทางเพศสัมพันธ์ เช่น หนองในแท้ หนองในเทียม หรือเป็นเชิ้อแบคทีเรียที่ทำให้เกิดโรคติดเชื้อทางเดินปัสสาวะ แต่อาการคือ ปวดเจ็บอัณฑะ อัณฑะบวม ปวดหรือเจ็บเวลาปัสสาวะหรือหลั่งน้ำอสุจิ ปัสสาวะเป็นเลือด เป็นต้น- ต่อมลูกหมากอักเสบจากการติดเชื้อ แต่จะมีไข้ ปวดท้องน้อย ปวดเวลาหลั่งน้ำอสุจิ น้ำอสุจิเป็นเลือด ปัสสาวะบ่อย กลั้นปัสสาวะไม่ได้ ปัสสาวะขัด ปัสสาวะขุ่น ปัสสาวะเป็นเลือด เป็นต้น ส- ต่อมลูกหมากอักเสบที่ไม่ได้เกิดจากการติดเชื้อ มักพบในคนอายุมาก ไม่ทราบสาเหตุการเกิดที่ชัดเจน อาการคือมีปวดท้องน้อย ปวดรอบโคนอวัยวะเพศ อาการปวดจะเป็นๆหายๆ มีอาการปวดเวลาปัสสาวะ ปัสสาวะขัด ปัสสาวะไม่พุ่ง กลั้นปัสสาวะไม่อยู่ ปวดเวลาหลั่งน้ำอสุจิ น้ำอสุจิเป็นเลือดได้หากน้ำอสุจิยังคงเป็นสีเหลือง หรือยังมีตะกอนสีน้ำตาลปนออกมา แนะนำควรไปพบศัลยแพทย์ระบบทางเดินปัสสาวะเพื่อตรวจหาสาเหตุค่ะ ในเบื้องต้น อาจงดการมีเพศสัมพันธ์ไปก่อนชั่วคราว ดื่มน้ำเปล่ามากๆ ไม่กลั้นปัสสาวะค่ะ